cyanic-selkie/wikianc huggingface dataset:
Նվիկ
Կիրառում
Թարմ վիճակում բույսն ամբողջովին թունավոր է։ Որոշ տեսակների չորացրած պալարներն օգտագործվում են սննդի մեջ (պարունակում են մինչև 25 % օսլա)։ Կան և դեղաբույսեր, օգտագործում են երիկամաքարային, լյարդի հիվանդությունների, շնչուղիների, մարսող համակարգի բորբոքումների ժամանակ։
Հայաստանում
Հայաստանի Հանրապետությունում՝ 6 տեսակ՝
Դասը պարունակում է 30 տեսակ ։
Նշանակություն
Նվիկն ունի բարձր սննդային արժեք։ Բնակչության լայն խավերի կողմից այն օգտագործվում է ավելուկի նման։ Արմատը եփելիս վերանում է նրա թունավոր հատկությունը, նրանից կարելի է ստանալ նուրբ օսլա, որը պիտանի է խոհարարական պրակտիկայում։ Բույսն ունի որոշակի դեկորատիվ նշանակություն։ Չինաստանում դեղաբույսն օգտագործում են ընկնավորության, կաթվածահարության և ուղեղի մի շարք այլ հիվանդությունների ժամանակ։
Արտաքին հղումներ
Կատեգորիա:Նվիկազգիներ
Գաուդեամուս իգիտուր
«Գաւդեամուս» կամ «Գաուդեամուս իգիտուր» (gaudeamus igitur – ցնծանք, ուրախանանք), ուսանողական լատիներեն երգ (հիմն) ։
«Gaudeamus igitur» կոչվում է ըստ առաջին բառի կամ տողի։ Լատիներեն Vita brevis ars longa աֆորիզմի հարասությունն է, այդ պատճատով հայտնի է նաև որպես «De brevitate vitae» («Կյանքի վաղանցիկության մասին»)։ Թափառական ուսանողների լավագույն ստեղծագործություններից մեկն է ։
Պատմություն
Երգը հայտնվել է XIII կամ XIV դարում կամ Հայդելբերգի, կամ Փարիզի համալսարանում (Սեբաստիան Բրանտը հիշատակել է 1267 թվականի «Gaudeamus igitur» խորագրով հիմնը)։
«Գաուդեամուսը» վերագրվում է վագանտների՝ միջնադարյան թափառող բանաստեղծների ու երգիչների պաշտամունքային երգերի ժանրին, որոնց թվում եղել են նաև ուսանողներ։
Դարեր շարունակ երգը փոխանցվել է բանավոր և այդ պատճառով էլ բազմաթիվ տարբերակներ կան։ «Գաուդեամուսի» տեքստն առաջին անգամ հրապարակվել է 1776 թվականին, իսկ 1781 թվականին թափառական գրող Քրիստիան Վիլհելմ Քինդլեբենը երգին տվել է այն ձևը, որը պահպանվել է մինչ օրս ։ Քինդլեբենի վկայությամբ՝ ինքն ստիպված է եղել երգի տեքստը զգալի փոփոխությունների ենթարկել, այդ թվում՝ գրաքննչական բնույթի.
Ես ստիպված էի փոխել այս հին ուսանողական երգը, քանի որ բանաստեղծական ձևը, ինչպես այս տեսակի երգերի մեծ մասում, վատ էր։ ...Շատ տողեր բոլորովին բաց են թողնվել․ դրանք, ըստ ակադեմիայի օրենքի, չէր կարելի երգել հրապարակայնորեն։
Երգի նոտաներն առաջին անգամ հրապարակվել են «Lieder für Freunde der Geselligen Freude» (Leipzig, 1788) ժողովածուում։ «Գաուդեամուսի» այս տարբերակը ժողովրդականություն է վայելում նաև մեր օրերում, բայց միակը չէ. կա երգի ևս մեկ, ավելի վաղ տարբերակ, որը թվագրվում է 1717 թվականով և, ի տարբերություն նախորդի, կատարվում է մինոր լադով։
Երգն Ուսանողական սպորտի միջազգային ֆեդերացիայի պաշտոնական հիմնն է ։
Տեքստ և թարգմանություն
-->
Արտաքին հղումներ
Այլ տարբերակներ
Երգեր
Կատեգորիա:Օրհներգեր Կատեգորիա:Լատիներեն բառեր և արտահայտություններ
Վախուշտի Բագրատիոնի
Վախուշտի Բագրատիոնի, վրաց աշխարհագրագետ, պատմաբան և քարտեզագիր։ Արքայազն, Վախթանգ 4-րդ թագավորի արտաամուսնական որդին։ Տիրապետել է մի շարք լեզուների, ակտիվորեն մասնակցել Քարթլիի թագավորության քաղաքական կյանքին։ 1724 թվականին Վախթանգ 4-րդի հետ գաղթել է Ռուսաստան, բնակություն հաստատել Մոսկվայում, որտեղ և ավարտել է (1745 թվական) իր «Վրաստանի թագավորության նկարագրություն» երկը։ Աշխատությունը Վրաստանի պատմությունն է սկզբից մինչև 18–րդ դարի 1-ին կեսը, որտեղ հատուկ տեղ է գրավում երկրի քաղաքական և էթնիկական միասնության գաղափարը։ Աշխատության 2-րդ մասում տրվում է Վրաստանի պատմության աշխարհագրությունը՝ պատմական մարզերի քարտեզ-ատլասով։ Նրա աշխատություններում պատմա-աշխարհագրական հարուստ տեղեկություններ կան նաև Հայաստանի հյուսիսային և հյուսիսարևելյան շրջանների վերաբերյալ։
Կատեգորիա:Վրացի աշխարհագրագետներ Կատեգորիա:Վրացի պատմաբաններ Կատեգորիա:Վրացի քարտեզագիրներ Կատեգորիա:Մոսկվա քաղաքում մահացածներ Կատեգորիա:Անձինք Թբիլիսիից Կատեգորիա:Նոր Դոնսկի գերեզմանատանը թաղվածներ
Եվրատեսիլ 2020 երգի մրցույթ
Եվրատեսիլը 2020-ը կլիներ 65-րդը Եվրատեսիլ երգի մրցույթում ։ Մրցույթը տեղի պետք է ունենար Նիդեռլանդների Ռոտերդամ քաղաքում։ Սա կլինի հինգերորդ անգամ, երբ մրցույթը  կանցկացնեն Նիդեռլանդներում։ Այն բաղկացած կլինի երկու կիսաեզրափակիչ փուլերից ։ Մարտի 18-ին Եվրոպական հեռարձակողների միությունը հայտարարել է, որ մրցույթը չեղյալ է համարվում կորոնավիրուսի պանդեմիայի բռնկման պատճառով։
Իսպանական պատվիրակության ղեկավարը 2019 թվականի հոկտեմբերի 22-ին հայտարարեց, որ ԵՀՄ-ն խորհրդակցում է պատվիրակությունների հետ` քվեարկության համակարգում հնարավոր փոփոխությունների վերաբերյալ ։ Հունաստանի Պատվիրակության ղեկավարը 2019 թվականի հոկտեմբերի 30-ին հայտարարեց, որ պատվիրակությունների մեծամասնությունը (80%) քվեարկել է քվեարկության ներկայիս համակարգի պահպանման օգտին ։
Ծանոթագրություններ
Կատեգորիա:Եվրատեսիլ երգի մրցույթն ըստ տարեթվի Կատեգորիա:Եվրատեսիլ 2020 երգի մրցույթ
Հնագիտության և ազգագրության թանգարան (Ուֆա)
Հնագիտության և ազգագրության թանգարան (Археология һәм этнография музейы), Ռուսաստանի գիտությունների ակադեմիայի Ուֆայի գիտական կենտրոնի Կուզեևի անվան ազգագրական հետազոտությունների թանգարան ։ Հիմնադրվել է 1976 թվականին ՌԳԱ ՈՒԳԿ պատմության, լեզվի և գրականության ինստիտուտին կից։ Թանգարանը գտնվում է 20-րդ դարի սկզբի ճարտարապետության և քաղաքաշինության հուշարձան՝ Է․ Ա. Պոնոսովա-Մոլոյի տանը ։
Հավաքածու
2012 թվականից թանգարանի ցուցադրությունը լիովին հասանելի է ինտերնետի բոլոր օգտատերերին՝ 3D ձևաչափով ։
Ծանոթագրություններ
Կատեգորիա:Ուֆայի թանգարաններ Կատեգորիա:Ազգագրական թանգարաններ Կատեգորիա:Գիտությունը Ռուսաստանում
Աբլասադ
Աբլասադ, արաբական ծագումով հայկական արական անձնանուն։ Կազմված է أبالأسد (Ab-ul-Asad) անունից, բառացի նշանակում է «հայր Ասադի»։ Արաբական սովորությամբ այս անունը ստանում էր այն անձը, ով Ասադ («Առյուծ») անունով որդի էր ունենում ։
Աղբյուրներ
Կատեգորիա:Հայկական արական անձնանուններ
Կաղնի ոսկեգույն
Կաղնի ոսկեգույն, կաղնի ոսկեփայլ, հաճարազգիների ընտանիքի, կաղնու ցեղի բույս։
Նկարագրություն
Տերևները երկարակոթունավոր են, ավելի մանր, քան վրացական կաղնունը, երկարավուն-օվալաձև, վերևի կողմից մերկ, ներքևից թեթևակի աղվամազապատ, ոսկեդեղին, կանաչավուն, յուրաքանչյուր կողմից 5-7 (հազվադեպ 8) ձվաձև, բութ, կարճ բլթակներով։ Կաղինները գտնվում են տերևակոթուններից ավելի կարճ պտղակոթունների վրա, մազմզուկապատ են, պտղագավաթից կրկնակի անգամ երկար։
Տարածվածություն
Բնական պայմաններում տարածված է Կովկասում, հատկապես Արևելյան Կովկասում, Արցախում, Բալիշում։ Անտառ կազմող ծառատեսակ չէ և հանդիպում է հատ ու կենտ ծառերով, վրացական կաղնու անտառներում, ստորինից մինչև վերին լեռնային գոտին։ Հայաստանում հանդիպում է Շամշադինի շրջանում և Զանգեզուրում, ստորին և միջին լեռնային գոտիների անտառներում, ծովի մակերևույթից մինչև 1400-1500 մ բարձրության վրա։
Կիրառություն
Չափազանց լուսասեր է, բավականին չորադիմացկուն, հարմարված խիստ չորային, կոնտինենտալ կլիմայի պայմաններին։ ճողային պայմանների նկատմամբ պահանջկոտ չէ։ Մշակության մեջ հայտնի չէ, սակայն մեծ հետաքրքրություն է ներկայացնում չոր, քարքարոտ լեռնալանջերի կանաչապատման և անտառապատման համար։ Էկոլոգիական խումբը՝ VIII: Մշակության հավանական շրջանները՝ 8-10, 12, 18-20, 23-25, 28, 31-32 ։
Ծանոթագրություններ
Կատեգորիա:Հաճարածաղկավորներ Կատեգորիա:Եվրոպայի բուսական աշխարհ
Ասպիրակ սրոհունդատերև
Ասպիրակ սրոհունդատերև, վարդազգիներ ընտանիքի ասպիրակ ցեղի բույս։
Նկարագրություն
Տերևաթափ փոքր թուփ է՝ 0,5-1,5 մ բարձրությամբ, ուղղահայաց ու դեպի ցած հակված շագանակագույն, ճիպոտանման ճյուղերով։ Բողբոջները կեգելանման են։ Տերևները հակառակ ձվաձև են, կլորավուն կամ նշտարաձև, բութ կամ սրածայր գագաթով և սեպաձև հիմքով, 1-3,5 սմ երկարությամբ և 0,15-1,5 սմ լայնությամբ, ամբողջաեզր, մերկ են, կամ մատղաշ վիճակում թեթևակի աղվամազապատ, վերևի կողմից մոխրականաչավուն, ներքևից բաց կամ կապտականաչ, 1,5-5 մմ երկարությամբ տերևակոթունով։ Ծաղկաբույլերը հովանոցանման են, կազմված 4-10 ծաղիկներից։ Ծաղիկները մաքուր սպիտակ են, 5-8 մմ տրամագծով, պսակաթերթիկները հակառակ ձվաձև են կամ ձվաձև, մեծ մասամբ առէջայիններից զգալիորեն երկար։ Բաժակաթերթիկները եռանկյուն են, ուղղաձիգ կամ ետ թեքված 2-3 անգամ ավելի կարճ պսակաթերթիկներից։ Սերմնարանը բաց կամ մուգ դեղնադարչնագույն է։ Տերևապտուղները բթավուն են, մերկ կամ մազմզուկապատ։ Ծաղկում է մայիս-հունիս ամիսներին, պտուղները հասունանում են հուլիսին։
Տարածվածություն
Բնական պայմաններում տարածված է Կովկասում, Եվրոպայի արևմուտքում, Ղրիմում, Սիբիրում, Միջին Ասիայում, Փոքր Ասիայում, Չինաստանում, Մոնղոլիայում։ Հանդիպում է Հայաստանի հյուսիսային և հյուսիսարևելյան շրջաններում, Սևանի ավազանում, Զանգեզուրում։ Աճում է միջին և վերին լեռնային գոտիներում, խոր լանջերի վրա, թփուտների մեջ, գիհուտներում։ Պահանջկոտ է աճման պայմանների նկատմամբ, բավականին ցրտադիմացկուն է և չորադիմացկուն։ Լուսասեր է։ Պահանջկոտ չէ հողի նկատմամբ։
Կիրառություն
Տերևները պարունակում են 139 մգ/տոկոս C վիտամին։ Օգտագործվում է ինչպես կանաչապատման, այնպես էլ անտառապատման բնագավառում։ Հրաշալի բուսատեսակ է քարապարտեզների, ալպինարիաների, պարտերային ձևավորումների համար։ Մոխրականաչավուն տերևները աշնանը ձեռք են բերում ինտենսիվ կարմրանարնջագույն կամ ոսկեդեղնավուն գունավորում։ Խորհուրդ է տրվում օգտագործել նաև հակաէրոզիոն հողապաշտպան տնկարկներում
Ծանոթագրություններ
Կատեգորիա:Վարդազգիներ
Ջերմաառաձգականություն
Տեսություն
Ջերմաառանձգականության տեսությունը, որն առաձգականության տեսության բաժինն է, ջերմահաղորդականության և դասական առաձգականության տեսությունների միասնություն է։ Դրա հիմքում ընկած է հետևյալ վարկածը. իզոտրոպ մարմնի տարրական ծավալի հավասարաչափ տաքացումը նրանում լարումներ չի առաջացնում և ուղեկցվում է միայն նրա ջերմային հարաբերական ընդարձակումով, ընդ որում անկյունային դեֆորմացիաները բացակայում են, իսկ երեք փոխուղղահայաց ուղղություններով առաջացող հարաբերական երկարացումները միմյանց հավասար են։
Ջերմային գծային ընդարձակման գլխավոր ուղղությունների և կոորդինատային առանցքների միմյանց հետ համընկնելու դեպքում այդ վարկածը ընդհանրացվում է օրթոտրոպ նյութերի (առաձգական սիմետրիայի երեք հարթություն ունեցող) համար։ Օրթոտրոպ մարմնից կոորդինատային մակերևույթներով անջատված տարրական ծավալի հավասարաչափ տաքացումը նրանում լարումներ չի առաջացնում և ուղեկցվում է միայն ջերմային ազատ ընդարձակումով, ըստ որում տարրական ծավափ նիստերի սահքի դեֆորմացիաները բացակայում են, իսկ երեք փոխուղղահայաց կողերի ջերմային հարաբերական երկարացումները կարող են միմյանց հավասար չլինել։
Կատեգորիա:Հոծ միջավայրերի մեխանիկա Կատեգորիա:Դեֆորմացիա
Բոմեց
Բոմեց (Beaumetz), համայնք Ֆրանսիայի Պիկարդիա մարզի Սոմ գավառում ։
Բնակչությունը 2010 թվականի դրությամբ կազմում է 217 մարդ, բնակչության խտությունը` 35.23 մարդ/կմ²։ Բնակավայրը զբաղեցնում է 6.16 կմ² տարածք։
Աշխարհագրություն
Գտնվում է Փարիզ քաղաքից 145 կմ հյուսիս, Ամյեն քաղաքից 30 կմ հյուսիս-արևմուտք։
Տնտեսություն
2010 թվականին կար 130 աշխատունակ (15-64 տարեկան) բնակիչ, որոնցից ակտիվ էին 96-ը, իսկ ոչ ակտիվները` 34։ Ակտիվության ցուցանիշը կազմում է 73,8 %։ 96 աշխատունակ մարդկանցից աշխատել է 82 անձ (42 տղամարդ և 40 կին)։ Գործազուրկ են եղել 14 անձ (8 տղամարդ և 6 կին)։ 34 անաշխատունակներից 12-ը եղել են աշակերտներ կամ ուսանողներ, 14-ը` թոշակառուներ, իսկ 8-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Տեխասվիլ
«Տեխասվիլ» (Texasville), 1990 թվականի ամերիկյան ֆիլմ։ Լարրի Մաքմյորթրիի ստեղծագործության էկրանավորումն է։ 1971 թվականի «Վերջին կինոսեանսը» ֆիլմի սիքվելն է։
Ջեֆ Բրիջեսը, Սիբիլ Շեպերդը, Քլորիս Լիչմենը, Թիմոթի Բոտոմսը, Ռենդի Քուեյթն ու Այլին Բրենանը մարմնավորում են նույն կերպարներին։ Ի տարբերություն սև-սպիտակ բնօրինակը՝ «Տեխասվիլ» կինոնկարը գունավոր է։
Սյուժե
1984 թվականին՝ «Վերջին կինոսեանսը» ֆիլմում պատկերված իրադարձություններից 33 տարի անց, Դուեյն Ջեքսոնը, որն արդեն հիսուն տարեկան է, նավթային ընկերության հարուստ սեփականատեր է, բայց նրա ընտանեկան կյանքում ամեն ինչ հարթ չէ։ Նրա կինը՝ Կառլան, կարծում է, որ մեղմաբարո և հանգիստ Դուեյնն իրեն դավաճանում է, իրենց որդին՝ Դիքին, բոլորովին հորն է նման, և թոռներն էլ անկարգ են։
Ի լրումն նրանց ընտանեկան խնդիրների, իրենց Անարին քաղաքի բնակիչներից շատերը նույն խնդիրներն ունեն։ Նրանց թվում է նաև Լեսթեր Մառլոուն, որի դեպքում պարզ չէ, թե ինչն ավելի շուտ վրա կհասնի՝ բիզնեսի կործանումը, ինֆարկտը, թե ամեն ինչ միանգամից։ Խնդիրներ ունի նաև Ռութ Փոփերը, որն աշխատում է որպես Դուեյնիքարտուղար։
Դուեյնի վաղեմի ընկերոջ՝ Սոննի Քրոուֆորդը գնալով ավելի ու ավելի տարօրինակ վարք է ցուցաբերում, ինչը Դուեյնին ստիպում է անհանգստանալ նրա հոգեկան առողջությամբ։
Այդ ժամանակ երկար ընդմիջումից հետո Անարին է վերադառնում Ջեյսի Ֆերոուն։ Նա ճանապարհորդել է ամբողջ աշխարհում, մինչև ահավոր ողբերգությունը նրան վերադարձնում է հայրենի քաղաք ու նորից Դուեյնի կյանք։
Պրեմիերաների ամսաթվեր
Ամսաթվերը ներկայացված են ըստ IMDb կայքի
Հետաքրքիր փաստեր
Նկարահանումներն անցկացվել են Տեխասի Արչեր շրջանում՝ Արչեր Սիթի և Ուիչիտո Ֆոլս քաղաքներում ։
Մոխրաթելուկ թուրքմենական
Նկարագրություն
Կիսաթուփ է, չռված ճյուղերով, սովորաբար կիսագնդաձև, 40 - 65 սմ բարձրությամբ, հզոր արմատային համակարգով։ Տերևները երկարավուն-ձվաձև են կամ երկարավուն-ռոմթաձև, բութ, ամբողջաեզր կամ անհավասար փոսիկավոր, վերևի կողմից մերկ, կապտավուն, ներքևի կողմից սպիտակ մազմզուկապատ։ Տերևակիցները սերտաճում են դեպի դուրս ցցված ջղերի հետ, հակառակ-ձվաձև են կամ հիմքում լայն սեպաձև։ Ծաղիկները հավաքված են կծիկներում և գտնվում են գագաթնային տերևածոցերում, ինչպես նաև անտերև հասկանման ծաղկաբույլերում։
Տարածվածություն
Բնական պայմաններում հանդիպում է Արարատյան դաշտի, Սևանի ավազանի, Ջանգեզուրի, Մեղրու չոր, քարքարոտ լանջերում, գետահովիտներում, միջնակներում։ Հանդիպում է նաև Կովկասում, Փոքր Ասիայում, Միջին Ասիայում (Կարակում) ։
Ծանոթագրություններ
Կատեգորիա:Թելուկազգիներ
Կատամայի լեռ
Կատամայի լեռ, Ալյասկա թերակղզու վրա գտնվող մեծ ստրատոհրաբուխ, տեղակայված հարավային Ալյասկայի Կատմայի ազգային և պահպանման այգու միջև։ Այն գտնվում է 6,3 մղոն(10կմ) տրամագծով կենտրոնական լճում, լցված կալդերայի երկու-երեք մղոն(3.2-ից 4,8կմ) չափսերով, որը ձևավորվել է 1912 թվականին՝ Նովարպուտայի ժայթքման ժամանակ։ Կալդերային ժապավենի առավելագույն բարձրությունը 6,716 ոտնաչափ է(2.047մ)։ 1975-ին խառնարանային լճի մակերեսը գտնվում էր մոտ 4,220 ոտնաչափ(1.286մ), իսկ կալդերայի հատակի գնահատված բարձրությունը կազմում է մոտ 3,400 ոտնաչափ(1.040մ)։ Լեռը տեղակայված է Կոդիակ կղզու ավանում, որի սահմանիը շատ մոտ է Լեյք ենդ Պենինսուլա շրջանին։
Երկրաբանություն
Կատամայի լեռը Նովարուպտա հրաբուխը շրջապատող հինգ օդանցքներից մեկն է,որը VEI 6-ի ժայթքումի և հարակից ծավալի պիրոկլաստիկ հոսքերի աղբյուրն էր 1912 թվականին։ Հրաբուխը առաջացրել է տասը հայտնի մահացություններ՝ գազի ազդեցության պատճառով։ Կատամայը հիմնականում բաղկացած է լավայի հոսքերից, պիրոկլաստիկ ժայռերից և ագլուտացված օդից՝ ոչ եռակցված։ Կատմայի և հարակից կոների քառյակի հրաբխային ժայռերը ավելի քիչ են, քան 5,000(1.500մ) ոտնաչափ հաստությամբ։ Հրաբխի մեծ մասը պատված է ձյան շերտով և սառույցով, իսկ մի շարք հովիտային սառցադաշտեր դուրս են գալիս ճակատային տարածքից։
Կատամայի հրաբուխը կհիմնված է հին Յուրայի Նակնեքի ծաղիկների նստվածքային ապարների վրա, որոնք մերկ են կալդերայի եզրին մոտ 5,000(1,520մ) ոտնաչափ բարձրության վրա, ինչպես նաև խառնարանից հյուսիս և հարավ-արևելք։ Նստվածքային ապարները հայտնաբերվել են կալդերայի արևմտյան պատի ավելի քան 6,000(1,830մ) ոտնաչափ բարձրության վրա և արևելյան պատի հիմքի մոտ 3,400(1,040մ) ոտնաչափ։
Հրաբխային գործունեություն
Քիչ բան է հայտնի Կատամայի հրաբխի պատմական ակտիվության մասին մինչև 1912 թվականի ժայթքումը։ ԱՄՆ-ի ափային և գեոդեզիական վաղ քարտեզների ենթադրվում են գագաթի բարձրությունը մինչև կալդերայի մոտ 7,500(2,300մ) ոտնաչափ է, իսկ տեղի բնակիչները հայտնել են, որ 1898 թվականին հրաբուխներից մեկը երբեմն «ծխել» է։
1912 թվականի հունիսի 6-ից 9-ը տեղի է ունեցել Ալյասկայի պատմության մեջ ամենատպավորիչ ժայթքումը, իսկ Կատամայի հրաբուխը քսաներորդ դարի ժայթքած ամենամեծ հրաբուխն է ։ Ժայթքումը տեղի է ունեցել օդափոխության անթացքում՝ Կատամայի լեռից (Նովարուպտա հրաբխի վրա) մոտ 6 մղոն (10կմ) արևմուտք։ Ավելի քան 60 ժամվա ընթացքում հրաբուխը ժաթքել է հաշվարկային կՎտ հոսքի և տեֆրայի, որը հանդիսանում է կՎտ մագմայի
ծավալ ։ Ժայթքումից առաջացրել է շնչահեղձ գազի և մոխրի ամպ, որը խավարեցրել է երկինքը Կոդիակ քաղաքի բնակիչների համար, որոնք նրանց վրա ընկնող մոխրի պատճառով տեղափոխվել են ԱՄՆ։ Քոստ Գըրդ Կատերը համալիր է, որտեղ նրանք ապաստանել էին նավահանգստում և նրանց մասին հոգ է տարել անձնակազմը, քանի որ կապիտան Պերին որոշել էր, որ այստեղից հեռանալու փորձը անխոհեմ կլինի հրաբխային պայմանների պատճառով, որոնք վատթարեցնում են նավիգացիոն հնարավորությունները ։ Կատամայի մոտ մագմայի հեռացումը հանգեցրել էր գագաթի գոտու փլուզմանը՝ ձևավորելով կալդերա։ Կալդերայի ստորին մասում հաստատվելուց հետո ստեղծվել է փոքրիկ դացիտային լավայի գմբեթ, որը հայտնի է որպես Ձիավոր կղզի, դա պատմական ժայթքման ժամանակ Կատամայի կալդերայից ժայթքած միակ անչափահաս նյութն է։ Այն տեսանելի էր 1916 թվականին՝ արշավախմբի ժամանակ, բայց այդ ժամանակվանից ի վեր այն ողողված էր խառնարանային լճով։ Այնուամենայնիվ, Կատամայի ժայթքումը եղել է VEI 3-ը և կարող էր ներառել ֆրեատիկ ժայթքումներ ։
1919 թվականին երկրաբանները կալդերայի հատակի մեծ մասը ծածկող լիճ են նկատել, բայց մինչև 1923 թվականը լիճը անհետացել է և այն փոխարինվում է բազմաթիվ ֆումարոլներով, կավե ամաններով և մեծ ցեխի գեյզերներով։ Այդ ժամանակից ի վեր լիճը կրկին լցվեց 800 ոտնաչափ(240մ) խորությամբ։ Փոքր սառցադաշտերը  ձևավորվել են նաև լճի ափին գտնվող կալդերայի նստարանին։ Պեմզան դեռ լողում է մոտակայքում գտնվող Նակնեկ լճի ափին։
Հետագա ընթերցում
Կատեգորիա:Ակտիվ հրաբուխներ Կատեգորիա:ԱՄՆ-ի ստրատոհրաբուխներ
Կաստենիերո
Կաստենիերո (Castegnero), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 2491 մարդ (2008), բնակչության խտություն՝ 226 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 36020։ Հեռախոսային կոդ՝ 0444։
Բնակավայրի հովանավորն է՝ Սուրբ Գևորգը Կաստեներոյում և Սուրբ Միքայել Հրեշտակապետը Վիլագանսերլայում։
Ծանոթագրություններ
Կատեգորիա:Իտալիայի բնակավայրեր
Քյումարս Հեյդարի
Քյումարս Հեյդարի, Իրանի Իսլամական Հանրապետության բանակի ցամաքային զորքերի հրամանատար, բրիգադի գեներալ ։ Ռազմական գործունեությունը սկսել է 1982 թվականին՝ իրանա-իրաքյան պատերազմի ժամանակ, որպես կամավոր։
Հեյդարին 1998-2005 թվականներին եղել է Նեզայի հարավային բազայի հրամանատարը, իսկ 2005-2008 թվականներին ծառայել է որպես ցամաքային զորքերի համակարգողի տեղակալ։ Նա նաև ծառայել է որպես ցամաքային զորքերի հրամանատարի տեղակալ ավելի քան 8 տարի ՝ 2008-2016 թվականներին ։
Կենսագրություն
Քհոմարս Հեյդարին ծնվել է Քերմանշահում 1964 թվականին։ Նախնական և միջնակարգ կրթությունը ստացել է այդ քաղաքում։ Նախքան բանակ մտնելը, նա սկսել է իր ռազմական գործունեությունը 1982 թվականին Իրան-Իրաքյան պատերազմի ժամանակ՝ որպես կամավոր Բասիջում։ Հեյդարին բանակ է ընդունվել 1984 թվականին և իր պաշտոնական կարիերան սկսել է, որպես հետևակ Քերմանշահի 81-րդ տանկային դիվիզիայում ։ Մինչև 1999 թվականը բանակային տարբեր ստորաբաժանումների հրամանատարության մեծ փորձ է ձեռք բերել;
1998 թվականին Հեյդարին նշանակվել է Նեզայի հարավային ճամբարի հրամանատար և այդ պաշտոնում մնացել է մինչև 2005 թվականը։ 2005 թվականին նա կարճ ժամանակով եղել է բանակի շտաբի պետի տեղակալ, իսկ 2005-2008 թվականներին աշխատել է որպես բանակի համակարգողի տեղակալ (Նեզայի շտաբի պետ)։ Հեյդարին նշանակվել է բանակի հրամանատարի տեղակալ 2008 թվականին և այս պաշտոնում ծառայել է մինչև 2016 թվականի նոյեմբեր։ 2016 թվականից նա ղեկավարում է Իրանի Իսլամական Հանրապետության ցամաքային զորքերը ։
1998 թվականի նոյեմբերին Իրանի ցամաքային զորքերը Քյումարս Հեյդարինիի հրամանատարությամբ մասնակցել են համաժողովրդական բողոքի ցույցերի ճնշելուն։ Իսլամական հեղափոխության պահապանների կորպուսին առընթեր «Թասնիմ» լրատվական գործակալությունը 2009 թվականի դեկտեմբերի 12-ին զեկույց էր հրապարակել՝ նոյեմբերյան ցույցերը որակել որպես «խռովություն» և հաստատել բանակի դերը բողոքող քաղաքացիների ճնշման գործում ։
2021 թվականի մայիսի 28-ին Իրանի Իսլամական Հանրապետության զինված ուժերի գլխավոր հրամանատարից և գլխավոր շտաբի պետի կողմից՝ բանակի պաշտպանունակությունն ու մարտունակությունը բարձրացնելու, ցամաքային զորքերի կառուցվածքն ու սարքավորումները փոխելու, Դիմադրության ճակատի ուժերին աջակցելու համար ստացել է Հաղթանակի առաջին աստիճանի շքանշան։
2021 թվականի հոկտեմբերին Հայաստանի ու Ադրբեջանի՝ Իրանի հետ ունեցած սահմանամերձ գոտում իրանական բանակի զпրավարժությունների մեկնարկից առաջ Հեյդարին հայտարարել է՝
Վիլանովա դե Էսկորնալբոու
Վիլանովա դե Էսկորնալբոու (Vilanova d'Escornalbou), բնակավայր և մունիցիպալիտետ Կատալոնիայում, մտնում է Տարրագոնա պրովինցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Բաշ-Կամպ շրջանում։ Նրա տարածքը գրավում է 17,33 կմ², իսկ բնակչությունը կազմում է 573 մարդ (2010 թվականի համաձայն)։
Արտաքին հղումներ
Կատեգորիա:Իսպանիայի բնակավայրեր
Ռուսաստանի լեզուների ցանկ
Ռուսաստանի Դաշնության լեզուներ, այս պետության տարածքում տարածված լեզուներ։ Պատկանում են 14 լեզվաընտանիքի՝ հնդեվրոպական, ալթայան, ուրալյան, յուկագիրյան, քարթվելական, աբխազա-ադըղեական, դաղստանյան, չին-տիբեթական, սեմական, էսկիմոս-ալեուտյան, չուկոտկա-կամչատկյան, ենիսեյան, ավստրոասիական, այնույան։ Ռուսաստանի լեզուների մեծ մասը պատկանում է չորս լեզվաընտանիքի՝ հնդեվրոպական (89 %), ալթայան (7 %), կովկասյան (2 %) և ուրալյան (2 %) ։
Ցանկում յուրաքանչյուր լեզվից հետո տրված է խոսողների քանակը։
Հնդեվրոպական ընտանիք
Հնդեվրոպական լեզուները Ռուսաստանում առկա են սլավոնական, իրանական, գերմանական, հայկական, հունական, հնդարիական, ռոմանական, բալթյան և ալբանական ճյուղերով։ Ընդհանուր՝ 40 կենդանի լեզու և 1 գրքային։
Աբխազա-ադըղեական ընտանիք
Ընդհանուր՝ 4 կենդանի լեզու և 2 մեռնող
Դաղստանյան ընտանիք
Ընդհանուր՝ 42 լեզու
Քարթվելական ընտանիք
Ընդհանուր՝ 4 լեզու
Ուրալյան ընտանիք
Ընդհանուր՝ 23 կենդանի և 5 մեռնող լեզու
Ալթայան ընտանիք
Ընդհանուր՝ 41 լեզու
Ենիսեյան ընտանիք
Ընդհանուր՝ 2 (1) կենդանի լեզու
Յուկագիրյան ընտանիք
Ընդհանուր՝ 2 կենդանի լեզու
Չուկոտկա-կամչատկյան ընտանիք
Ընդհանուր՝ 4 կենդանի և 3 մեռնող լեզու
Էսկիմոս-ալեուտյան ընտանիք
Ընդհանուր՝ 4 կենդանի և 2 մեռնող լեզու
Այնույան ընտանիք
Ընդհանուր՝ 2 մեռնող լեզու
Սեմական ընտանիք
Ընդհանուր՝ 2 լեզու և 1 գրքային
Չին-տիբեթական ընտանիք
Ընդհանուր՝ 2 կենդանի լեզու և 1 գրքային
Արտաքին հղումներ
Կատեգորիա:Ռուսաստանի լեզուներ Կատեգորիա:Ռուսաստանի մշակույթ Կատեգորիա:Լեզուների ցանկեր
Արխիլոսկալո
Արխիլոսկալո (არხილოსკალო), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում ։ Գտնվում է Շիրակի հարթավայրի վրա, ծովի մակերևույթից 700 մետր բարձրության վրա։ Դեդոփլիս Ծղարոից 35 կմ հեռավորության վրա։ Գյուղում կա միջնակարգ դպրոց ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 980 մարդ ։ Բացարձակ մեծամասնությունը վրացիներն են, որոնք կազմում են գյուղի բնակչության 99,1 %-ը։
Ծանոթագրություններ
Կատեգորիա:Վրաստանի գյուղեր Կատեգորիա:Դեդոփլիս Ծղարոյի շրջան
Վասիլի Բելոկռիլով
Վասիլի Ալեքսեևիչ Բելոկռիլով, ռուս լրագրող, խորհրդային գրող, ԽՍՀՄ Գրողների և ժուռնալիստների միության անդամ։
Կենսագրություն
Ծնվել է 1938 թվականի հունվարի 30-ին Վորոնեժի շրջանի Դերեզովկա գյուղի (այժմ՝ Վերխնեմամոնսկովո) աշխատավորների ընտանիքում։ Հայրը՝ Ալեքսեյ Իվանովիչ Բելոկռիլով (1913-1943), ֆիննական պատերազմի (1939-1940) մասնակից է, այնուհետև՝ որպես կամավոր, մասնակցել է Հայրենական մեծ պատերազմին, որտեղ անհետ կորել է։ Մայրը՝ Պրասկովյա Անդրեեվնան է, վերջինս երկու տարի ապրել է այրիի կարգավիճակում ։
Յոթամյա կրթությունը ստացել է Դերեզովկայի գյուղական դպրոցում, որից հետո սովորել է Նոր Կալիտվայի միջնակարգ դպրոցում։ Ըստ հիշողությունների՝ նրա սիրելի առարկաներն էին գրականությունն ու ռուսաց լեզուն (ուսուցիչները պատմում էին, որ Բելոկռիլովը, սովորաբար բանաստեղծություններ է գրել շարադրությունների մեջ)։ Դպրոցական տարիներին տիրապետում էր կիթառի, և իր նվագակցությամբ կատարում էր ռուսական ժողովրդական երգեր, կազակներ և այլ երգեր, սիրում էր ռոմանսներ, հաճախ նա էր գրում բառերն ու երաժշտությունը։ Շատ էր կարդում, անգիր գիտեր ռուս գրողների բանաստեղծությունները և ինքն էլ հետաքրքրվել է բանաստեղծություններով, գրել է պատմություններ։ Նրա առաջին հրապարակումները եղել են «Պիոներական ճիշտը» ամսագրում։
Տասամյա կրթությունը ավարտելուց հետո՝ 1958 թվականին, Վասիլին աշխատանքի է ընդունվել Նոր Կալիտվայի շրջանային ամսարգում։ 1959 թվականի մարտին դարձել է ԽՍՀՄ ժուռնալիստների միության անդամ։ 1963-1968 թվականներին սովորել է Մոսկվայի պետական համալսարանի ժուռնալիստիկայի ֆակուլտետում, սակայն հանգամանքների բերումով չի կարողացել ավարտել ուսումը։ Ավելի ուշ ուսանել և ավարտել է Մաքսիմ Գորկու անվան գրականության ինստիտուտի բարձրագույն գրականության բաժինը։
Աշխատել է Վորոնեժի մարզի շրջանային թերթերի խմբագրություններում՝ Նովոկալիտվենի «Կարմիր դրոշը» (1958-1959), վերին Կեմերովո՝ «Կոլտնտեսական կյանք» (1959-1962), Կալաչևսկի «Գյուղական աշխատավոր» (1962-1968)։ Որպես ուսուցիչ դասավանդել է Դերեզովկայի միջնակարգ դպրոցում (1971)։ Այն թերթերում, որտեղ աշխատել է Վասիլի Բելոկռիլովը, ղեկավարել է «Որսորդի անկյուն» (Կոլտնտեսային կյանք), «Բնություն, որսորդություն, ձկնորսություն» (գյուղական աշխատավոր) բաժինները, ինչպես նաև իրեն փորձել է ֆելետոնիստի և երգիծաբանի դերերում։ «Երգիծաբանական զարդարանք» խորագրում հայտնվել են «Նրա անունը քաղքենի է», «Օհ, այդ ատամները», «Կոմարովը գնացել է հյուր» (1962) հոդվածները։ Գրել է նաև հեքիաթներ՝ («Բարբոսը և բզեզը»,1962)։ Բացի ամենօրյա թերթային թղթակցությունի, Բելոկռիլովը գրել է բանաստեղծություններ և պատմվածքներ։ Առաջին պատմվածքները հայտնվել են 1961 թվականին «Կոլտնտեսական կյանք» թերթում, դրանք էին «Ինչպես Եգորը ընկավ հիվանդանոց», «Գործընկեր», «Մոլագար-Գեղեցկուհի» (այդ պատմվածքը ավելի ուշ ուղարկվել են Կոնստանտին Սիմոնովին, վերջինիս կողմից բարձր են գնահատվել), «Երեքը ճանապարհին», «Ավդեև «գնդացիր»», մեկ տարի անց՝ «Բուշույ», «Յաշկա և Մարիա Նիկոլայեվնա»։ Կալաչևսկական թերթում է հրապարակված նաև 1962 թվականի ապրիլի 22-ի «Գիշերային ձայներ» պատմվածքը, որից հետո, նույն թերթում՝ <<Գնում>> պատմվածքը (1963), թերթերում հանդիպում են նրա «Զգոն եղե՛ք», «Անուշադիր մայրը» բանաստեղծությունները։ 1963 թվականի սեպտեմբերին երիտասարդ լրագրող Վասիլի Բելոկռիլովը Վորոժնովում մասնակցել է լրագրողների տարածաշրջանային սեմինարին։ 1969 թվականին, Մոսկվայում մասնակցել է երիտասարդ գրողների 5-րդ համամիութենական հանդիպմանը։ 1971 թվականի հոկտեմբերին Ռուսաստանի գրողների միությունը և Կոմերիտմիության կենտրոնական կոմիտեն, Տուլայում անցկացնում են համառուսաստանյան երիտասարդ գրողների հանդիպում, ուր Վորոնեժի գրական կազմակերպությունից ուղարկում են երիտասարդ Վասիլի Բելոկռիլովին և Եվգենիյ Նովիչիխինին։ Այդ հանդիպման ժամանակ Բելոկռիլովի ստեղծագործությունը շատ բարձր է գնահատվում և նա դառնում է ԽՍՀՄ գրողների միության անդամ։
1972 թվականի հոկտեմբերի 30-ին ընդգրկվել է ԽՍՀՄ-ի գրողների միության կազմում, որպես պրոֆեսիոնալ գրող։ Բելոկռիլովը ապրել է Վորոնեժի մարզի Կալաչ քաղաքի Նոր Կալիտվա գյուղում։ Կյանքիի վերջին երկու տարիները անցկացրել է Դերեզովկա գյուղում։
Մահացել է 1996 թվականի մայիսի 22-ին (ինֆարկտից) ։
Ծանոթագրություններ
Կատեգորիա:Խորհրդային գրողներ Կատեգորիա:Ռուս լրագրողներ Կատեգորիա:ԽՍՀՄ գրողների միության անդամներ Կատեգորիա:ԽՍՀՄ ժուռնալիստների միության անդամներ
Ռամոն Նովարո
Ջոսե Ռամոն Գիլ Սամանիեգո (José Ramón Gil Samaniego, ), մեքսիակացի և ամերիկացի դերասան՝ հայտնի Ռամոն Նովարո անվամբ։ 1917 թվականին նա սկսել է իր դերասանական գործունեությունը համր ֆիլմերում և 1920-1930-ական թվականներին դարձել առաջատար դեմքերից մեկը։ Նովարոն Մետրո-Գոլդուին-Մայեր ի կողմից հռչակվել է որպես «լատինական սեր» և Ռուդոլֆ Վալենտինոյի մահից հետո հայտնի է դարձել որպես սեքս խորհրդանիշ։ Նա ճանաչվել է Հոլիվուդում հաջողության հասած առաջին լատինաամերիկացի դերասանը։
Կենսագրություն
Նովարոն ծնվել է 1899 թվականի փետրվարի 6-ին՝ Մեքսիկայի հյուսիս-արևմուտքում՝ Դուրանգո նահանգի նույնանուն քաղաքում՝ դոկտոր Մարիանո Ն․ Սամանիեգոյի և նրա կնոջ՝ Լեոնորի Պերես Գավիլանի ընտանիքում։ 1913 թվականին ընտանիքը տեղափոխվել է Լոս Անջելես՝ մեքսիկական հեղափոխությունից խուսափելու համար ։ Նովարոյի անմիջական նախնիները եկել էին Կաստիլիայի Բուրգոս քաղաքից, որտեղից գաղթել էին Նոր աշխարհ տասնյոթերորդ դարում ։
Նովարոյի կենսագիր Ալան Էլենբերգերը գրում է.Ընտանեկան կալվածքը կոչվել է «Եդեմի այգի»։ Այնտեղ ծնվել է 13 երեխա՝ Էմիլիո, Գվադալուպե, Ռոզա, Ռամոն, Լեոնոր, Մարիանո, Լուզ, Անտոնիո, Խոսե, Կարմեն, Անխել և Էդուարդո անուններով։ Մեքսիկական հեղափոխության ժամանակ ընտանիքը Դուրանգոյից տեղափոխվել է Մեխիկո Սիթի, այնուհետև վերադարձել Դուրանգո։ Ռամոնի քույրերից երեքը՝ Գվադալուպեն, Ռոզան և Լեոնորը, դարձել են միանձնուհիներ ։ Նա մեքսիկացի դերասանուհիներ Դոլորես դել Ռիո յի և Անդրեա Պալմայի երկրորդ զարմիկն է եղել ։
Համր ֆիլմեր
Նովարոն իր կինոկարիերան սկսել է 1917 թվականին՝ խաղալով փոքր դերեր, լրացնելով իր եկամուտը՝ աշխատելով որպես երգող մատուցող և պարող։ Նրա ընկերները՝ դերասան և ռեժիսոր Ռեքս Ինգրամը և կինը՝ դերասանուհի Էլիս Թերրին, սկսել են նրան ներկայացնել որպես Ռուդոլֆ Վալենտինոյի մրցակից, և Ինգրամը նրան առաջարկել է փոխել անունը՝ դառնալով «Նովարո» ։ 1923 թվականից նա սկսել է ավելի առաջնային դերեր խաղալ։ 1923 թվականին նկարահանված Scaramouche ֆիլմում նրա դերը նրան բերել է իր առաջին մեծ հաջողությունը։
1925 թվականին Նովարոն հասել է իր ամենամեծ հաջողությանը Բեն-Հուրում։ Նրա բացահայտ զգեստները սենսացիա էին առաջացրել։ Նա մտել է հոլիվուդյան էլիտայի շարքերը ։ 1926 թվականին Վալենտինոյի մահից հետո Նովարոն դարձել է էկրանի առաջատար լատինամերիկյան դերասանը, թեև առաջատար դիրքերում ավելի ցածր է եղել, քան իր MGM ժամանակակից Ջոն Գիլբերտը։ Նովարոն հայտնի է եղել իր մարտապաշտպան դերերով, և համարվել է իր ժամանակի գլխավոր  ռոմանտիկ դերակատարներից մեկը։ 1927 թվականին նա Նորմա Շիրերի հետ նկարահանվել է «Ուսանող Արքայազնը Հին Հայդելբերգում»  և 1928 թվականին՝ Ջոան Քրոուֆորդի հետ «Մինչև Սինգապուր» ֆիլմերում։
Խոսող ֆիլմեր
1929 թվականին նա նկարահանել է իր առաջին խոսող ֆիլմը՝ խաղալով երգող ֆրանսիացի զինվորի դերը «Devil-May-Care» ֆիլմում։ Նա Դորոթի Ջանիսի հետ նկարահանվել է «Հեթանոսը» (1929 թ.), Գրետա Գարբոյի հետ՝ «Մատա Հարի» (1931 թ.) ֆիլմերում։ 1933 թվականին Միռնա Լոյի հետ նկարահանվել է «Բարբարոսը», իսկ Լուպ Վելեսի հետ՝ «Ծիծաղող տղան» (1934 թ.) ֆիլմում։
1935 թվականին նրա պայմանագիրը MGM Studios-ի հետ ավարտվել է, և ստուդիան չի երկարաձգել այն։ Նովարոն շարունակել է հանդես գալ ժամանակավոր կերպով՝ նկարահանվելով Republic Pictures-ի, մեքսիկական կրոնական դրամայի և ֆրանսիական կատակերգության ֆիլմերում։ 1940-ականներին նա մի քանի փոքր դերեր է ունեցել ամերիկյան ֆիլմերում, այդ թվում՝ «Մենք օտար էինք» (1949 թ.) ֆիլմում, որի ռեժիսորն էր Ջոն Հյուսթոնը, գլխավոր դերերում՝ Ջենիֆեր Ջոնսը և Ջոն Գարֆիլդը։
1958 թվականին նա դիտարկվել է «Կանաչ սիրամարգ» հեռուստասերիալում Հովարդ Դաֆի և Իդա Լուպինոյի հետ դերի համար՝ CBS հեռուստատեսային «Պարոն Ադամս և Եվա» սիթքոմից հետո (1957–1958): Նախագիծը, սակայն, այդպես էլ չի իրականացել։ Բրոդվեյի փորձարկումը ընդհատվել է 1960-ականներին։ Նովարոն զբաղվել է հեռուստատեսությամբ՝ նկարահանվելով NBC-ի The High Chaparral-ում դեռևս 1968 թվականին։
1920-ականների վերջին և 1930-ականների սկզբին իր հաջողության գագաթնակետին Նովարոն մեկ ֆիլմի համար վաստակել է ավելի քան 100,000 ԱՄՆ դոլար։ Նա իր եկամուտների մի մասը ներդրել է անշարժ գույքի մեջ։ Հոլիվուդ Հիլզում նրա նստավայրը Ֆրենկ Լլոյդ Ռայթի որդու՝ Լլոյդ Ռայթի ամենահայտնի նմուշներից մեկն է (1927 թ.) : Երբ նրա գործունեությունը ավարտվեց, նա դեռ կարողացավ հարմարավետ ապրելակերպ պահպանել։
Անձնական կյանք
Նովարոյին ամբողջ կյանքում անհանգստացրել են իր հռոմեական կաթոլիկ կրոնի ու համասեռամոլության հանդեպ ունեցած հակասական զգացմունքները ։ Նրա անվերջանալի պայքարը ալկոհոլիզմի դեմ հաճախ կապված է եղել այս խնդիրների հետ ։ 1920-ականների սկզբին Նովարոն ռոմանտիկ հարաբերություններ ուներ կոմպոզիտոր Հարի Փարթչի հետ, որը այդ ժամանակ աշխատում էր Լոս Անջելեսի ֆիլհարմոնիկում որպես ուղեկցորդ, բայց Նովարոն խզել է սիրավեպը, քանի որ նա ավելի մեծ հաջողությունների էր հասել որպես դերասան  ։ 1920-ականների վերջին նա սիրային կապի մեջ էր հոլիվուդյան լրագրող Հերբերտ Հաուի հետ, որը նաև նրա հրապարակախոսն էր, և Սան Ֆրանցիսկոյից մի հարուստ մարդու՝ Նոել Սալիվանի հետ ։
Սպանություն
1968 թվականի հոկտեմբերի 30-ին 22 և 17 տարեկան եղբայրներ Փոլ և Թոմ Ֆերգյուսոնները սպանել են Նովարոյին։ Եղբայրները զանգահարել են նրան և առաջարկել իրենց սեռական ծառայությունները։ Նախկինում նա մարմնավաճառների էր վարձել գործակալությունից, որպեսզի գան իր Laurel Canyon տուն, իսկ Ֆերգյուսոնները Նովարոյի հեռախոսահամարը ստացել էին նախորդ հյուրից ։
Ըստ սպանության գործով մեղադրող կողմի՝ երկու երիտասարդները կարծել են, թե Նովարոյի տանը մեծ գումար է եղել թաքցված։ Մեղադրող կողմը եղբայրներին մեղադրել է Նովարոյին մի քանի ժամ տանջելու մեջ՝ ստիպելու համար ասել, թե որտեղ են թաքցված (գոյություն չունեցող) փողերը։ Նրանք տանից դուրս են եկել 20 դոլարով, որը վերցրել են նրա խալաթի գրպանից։ Նովարոն մահացել է շնչահեղձության հետևանքով` ծեծից հետո խեղդվելով սեփական արյունից ։ Երկու հանցագործները բռնվել են և դատապարտվել երկարաժամկետ ազատազրկման, բայց 1970-ականների կեսերին պայմանական վաղաժամկետ ազատ են արձակվել։ Երկուսն էլ հետագայում կրկին ձերբակալվել են միմյանց հետ կապ չունեցող հանցագործությունների պատճառով, որոնց համար նրանք ավելի երկար են բանտարկվել, քան Նովարոյի սպանության համար ։ 1998 թվականի հարցազրույցում Փոլ Ֆերգյուսոնը վերջապես ընդունել է Նովարոյի մահվան մեղքը ։ Թոմ Ֆերգյուսոնը մահացել է 2005 թվականի մարտի 6-ին՝ ինքնասպանությունից։ Փոլ Ֆերգյուսոնը մահացել է 2018 թվականին Միսուրիում բռնաբարության համար 60 տարվա ազատազրկում կրելիս ։
Նովարոն թաղված է Արևելյան Լոս Անջելեսում՝ Գալվարի գերեզմանատանը ։ Իսկ Նովարոյի աստղը Հոլիվուդի Փառքի ծառուղում է՝ Հոլիվուդի բուլվարի 6350 հասցեում։
Դիադին (այլ կիրառումներ)
Դիադին, կարող է վերաբերել՝
Խենոմելես Մաուլեի
Խենոմելես Մաուլեի, վարդազգիների ընտանիքի, խենոմելես ցեղի բույս։
Ծանոթագրություններ
Կատեգորիա:Վարդազգիներ
Դիան (այլ կիրառումներ)
Դիան, կարող է վերաբերել՝
Խոռնաբուջ (Դեդոփլիս Ծղարոյի շրջան)
Խոռնաբուջ (ხორნაბუჯი, նախկինում՝ Ցիտելցկարո, Նացարիանի, წითელწყარო, ნაცარიანი), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում ։ Գտնվում է Շիրակի հարթավայրի վրա, ծովի մակերևույթից 800 մետր բարձրության վրա։ Դեդոփլիս Ծղարոից 2 կմ հեռավորության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2095 մարդ ։ Բնախկության մեծամասնությունը վրացիներն են (71,7 %), գյուղում ապրում են նաև հայեր (14,9 %) և ռուսներ (7,8 %) ։
Ծանոթագրություններ
Կատեգորիա:Վրաստանի գյուղեր Կատեգորիա:Դեդոփլիս Ծղարոյի շրջան
Բոմոն Համել
Բոմոն Համել (Beaumont-Hamel), համայնք Ֆրանսիայի Պիկարդիա մարզի Սոմ գավառում ։
Բնակչությունը 2010 թվականի դրությամբ կազմում է 188 մարդ, բնակչության խտությունը` 22.62 մարդ/կմ²։ Բնակավայրը զբաղեցնում է 8.31 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս, Ամյեն քաղաքից 33 կմ հյուսիս-արևելք։
Տնտեսություն
2010 թվականին կար 130 աշխատունակ (15-64 տարեկան) բնակիչ, որոնցից ակտիվ էին 102-ը, իսկ ոչ ակտիվները` 28։ Ակտիվության ցուցանիշը կազմում է 78,5 %։ 102 աշխատունակ մարդկանցից աշխատել է 93 անձ (56 տղամարդ և 37 կին)։ Գործազուրկ են եղել 9 անձ (3 տղամարդ և 6 կին)։ 28 անաշխատունակներից 5 եղել են աշակերտներ կամ ուսանողներ, 15-ը` թոշակառուներ, իսկ 8-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Աբդլնուր
Աբդլնուր, արաբական ծագումով հայկական արական անձնանուն։ Ծագում է արաբերեն عبد النور (‘Abd-ul-nūr) անունից, որը նշանակում է «Լույսի որդի»։ Անսովոր անուն է նույնիսկ մուսուլմանների մեջ։ Հայերի մեջ գործածվել է մի անգամ, աղավաղված ձևով ։
Աղբյուրներ
Կատեգորիա:Հայկական արական անձնանուններ
Մարթա Բուրխարդ
Մարթա Բուրխարդ (Martha Burkhardt, ), շվեյցարացի նկարչուհի, լուսանկարիչ։ Ծնվել է Աարաու քաղաքում, մանկությունն անցել է Ռապերսվիլում։ Հասուն տարիքում ևս ապրել է այստեղ։
Վաղ կյանք և կրթություն
Մարթա Բուրխարդի ընտանիքը Ռապերսվիլ է տեղափոխվել 1880 թվականին, որտեղ նրա տատիկն ու պապիկը նախագիծ էին ղեկավարում Fischmarktstrasse 6-ում և որտեղ նա անց է կացրել իր մանկությունը։ Մեկ տարի անց Մարթան ու նրա փոքր եղբայրը` Մաքսը, կորցրել են իրենց պապիկին ու ու հորը և մեծացել են տատիկի ու մայրիկի խնամքի տակ։ Քույն որ եղբայրը արտիստիկ տաղանդ ունեին, և Մաքսը դարձել է դեկորատիվ նկարիչ, իսկ հետագայում` լուսանկարիչ։ Ազատամիտ երիտասարդ Մարթան արհամարհում էր սոցիալական սահմանափակումները, որոնք ճնշում էին կանանց 20-րդ դարի սկզբին։ Նա «առաջիններից էր, որ սկսել է հեծանիվ քշել` սարսափ պատճառելով վախեցած մտքերին»։ Իր եղբոր նման Մարթան նույնպես հետաքրքրվել է նկարչությամբ։ Մոտավորապես 15 տարեկան հասակում նա Լոզանում սկսել է աշխատել որպես տնային գործեր կատարող` անցնելու համար այսպես կոչված Welschlandjahr-ը, որն այդ ժամանակ անցնում էին Արևմտյան Շվեյցարիայում ապրող կանայք` բարելավելու ֆրանսերեն լեզվի իրենց գիտելիքը։ Այստեղ մի ուսուցիչ նկատում է Մարթայի արտիստիկ տաղանդը, սակայն արվեստի դաշնային ակադեմիան թույլատրում էր սովորել միայն տղաներին։ Իր առաջին նկարներն արել է Փարիզում, 1898 թվականին։ 1901-1906 թվականներին սովորել է Մյունխենում (Գերմանիա)` լինելով պրոֆեսորներ Ջանկի և Ֆելդբախի աշակերտը ։
Ճամփորդություններ և աշխատանք
Վերադառնալով Շվեյցարիա` Մարթա Բուրխարդը Ռապերսվիլում հիմնադրել է իր սեփական արվեստանոցը` որպես նկարիչ անկախ աշխատելու և ցուցահանդեսների մասնակցելու համար։ Նա հաջողություն է ունեցել, և իր նկարների վաճառքից ստացած եկամուտը թույլ է տվել նրան տարվա մեջ մեկ անգամ, մի քանի շաբաթով մեկնել արտերկիր` Իտալիա, Սկանդինավյան երկրներ և Մարոկկո, ինչպես նաև` ճամփորդել դեպի Ֆրանսիա, Իսպանիա, Ռուսաստան և անգամ Կոստանդնուպոլիս։ Կրթություն է ստացել նաև Նիդեռլանդներում և Շվեդիայում։ Մետա Կիրչներից հրավեր է ստանալու մասնակցել Ջորջ 5-րդ թագավորի գահակալության արարողությանը Հնդկաստանում, որտեղից նա ընդարձակ ուղևորություն է կատարել դեպի ասիական երկրներ, չնայած այդ տարիներին հազվադեպ կանայք էին ճամփորդում առանց տղամարդկանց ուղեկցության։ Մեծապես տպավորվելով ասիական հոգևոր արժեքներով` նա արտահայտել է Հնդկաստանից, Չինաստանից ու Ճապոնիայից ստացած իր տպավորություններն իր նկարներում, ինչպես նաև` գրել է հոդվածներ ամսագրերի համար և գրքեր, որոնք հենց ինքը պատկերազարդել է ։ Վերադառնալով Ռապերսվիլ` արվեստագետն սկսել է մասնակցություն ունենալ հանրային կյանքում։ Առաջին աշխարհամարտի ժամանակ մասնակցել է քաղաքում հումանիտար օգնություն հավաքելու գործընթացին, ինչպես նաև` 1918 թվականի Իսպանական գրիպի համաճարակի ժամանակ հիմնադրել է հիվանդանոց։ Հիմնադրել է նաև կանանց և երեխաներին աջակցություն ու խնամք տրամադրող կազմակերպություններ։
Արտաքին հղումներ
Կատեգորիա:Շվեյցարացի նկարչուհիներ Կատեգորիա:Շվեյցարացի կին գրողներ Կատեգորիա:Շվեյցարացի ֆեմինիստներ Կատեգորիա:20-րդ դարի նկարչուհիներ Կատեգորիա:19-րդ դարի կին արվեստագետներ Կատեգորիա:Շվեյցարացի լուսանկարիչներ Կատեգորիա:Կին լուսանկարիչներ Կատեգորիա:Շվեյցարացի արվեստագետներ
Օշան գորշ
Օշան Գորշ, թելուկազգիների ընտանիքի, օշան ցեղի բույս։
Նկարագրություն
Ցածրաաճ մոխրագույն կիսաթուփ է 20—35 սմ բարձրությամբ։ Ցողունները և տերևները ծածկված են կարճ, սեղմված մազմզուկներով։ Ընձյուղները կարճ են, փայտացած, միամյա ճյուղերը փխրուն են։ Տերևները հաստ են, վերևի կողմից հարթ, նստադիր, սպիտակ-մոխրավուն մազմզուկներով ծածկված, բթածայր։ Ծաղկապատը կազմված է թաղանթանման, երկարավուն մազմզուկներով ծածկված տերևիկներից, որոնք հետագայում պտղի վրա առաջացնում են թաղանթանման, սևածիրանագույն անհավասար լայնությամբ թևիկներ, որը ծաղկապատի հետ միասին հասնում է 8 - 10 մմ տրամագծի։ Փոշանոթները գծանման են։
Տարածվածություն
Տարածված է Հարավային Կովկասում, Հյուսիսային Իրանում, Արաքսի հովտում, Արարատյան դաշտում (Ջովաշեն, Արևշատ, Վեդի)։ Հանդիպում է քարքարոտ լանջերին, գիպսային հողերում ։
Ճոյեթ
Ճոյեթ (ჭოეთი; Նախկինում՝ Լենինովկա (ლენინოვკა, ნიკოლაევკა)), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում ։ Գտնվում է Գոմբորի լեռնաշղթայի հարավ-արևելյան լանջերին, ծովի մակերևույթից 810 մետր բարձրության վրա։ Դեդոփլիս Ծղարոից 7 կմ հեռավորության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 124 մարդ, որոնցից գնչուներ — 41,9 %, ադրբեջանցիներ — 26,6 %, վրացիներ 16,9 %, ռուսներ — 13,7 % :
Ծանոթագրություններ
Կատեգորիա:Վրաստանի գյուղեր Կատեգորիա:Դեդոփլիս Ծղարոյի շրջան
Տ-84
Տ-84 ուկրաինական արտադրության հիմնական մարտական տանկ։
Արտադրություն
Տ-84 տանկի նախագծման աշխատանքները ստեղծվել է 1980-ական թվականներին։ Տ-84 տանկի ստեղծման աշխատանքները սկսվել են 1990-ական թվականներին։ Տանկերը սկսվել են շահագործվել ուկրաինական բանակում 1999 թվականին։ Տ-84 տանկի առաջին նախատիպերը ատեղծվել 2013 թվականին։
Մարտավարատեխնիկական տվյալներ
Տ-84[տանկը շահագործվում է անձնակազմի երեք, այդ թվում՝ հրամանատարի, հրետաձիգի և վարորդի կողմից։ Տանկի երկարությունը կազմում է 7.35 մ (փողով 9.72 մ), լայնությունը՝ 3.56 մ, իսկ բարձրությունը՝ 2.28 մ։ Տ-84 տանկի մարտական քաշը կազմում է 48 տ։ Տ-84 տանկն ունի 125 մմ-անոց գնդացիր, որը կրակում է ճշտգրիտ։ Այս տանկը սնուցվում է 6TD-2 դիզելային շարժիչով՝ զարգացնելով 1200 ձիաուժ հզորություն։ Տ-84 տանկի առավելագույն արագությունը կազմում է 65 կմ/ժ։ Տ-84 տանկի վառելիքի պաշարը կազմում է 540 կմ։ Տանկը պողպատե զրահապատված է։ Այն պաշտպանում է փոքր զենքերից և հրետանային արկերից։ Այն իր մեջ ամբարում է շուրջ 45 արկեր։
Աղբյուրներ
Կատեգորիա:Տանկեր այբբենական կարգով
Վլադիմիր Յակովլև (քաղաքական գործիչ)
Վլադիմիր Անատոլևիչ Յակովլև ՝ խորհրդային քաղաքական և պետական գործիչ։
Կենսագրություն
Ծնվել է Յակուտիայում: Նրա մայրը` Խիլմա Անդրեևնա Լյախիտնենը Լենինգրադի մարզի Օրանիենբաումսկի շրջանի Լիմուզի գյուղի բնակիչ էր ։
Սանկտ Պետերբուրգի պետական պոլիտեխնիկական համալսարանի քաղաքային կառավարման բաժնի պրոֆեսոր է, Սանկտ Պետերբուրգի տնտեսագիտության և ֆինանսների պետական համալսարանի պատվավոր դոկտոր, Միջազգային ճարտարագիտական ակադեմիայի ակադեմիկոս։
2007 թվականից անցավ թոշակի։
2009 թվականի ապրիլի 28-ին Մոսկվայում կայացած համագումարի ժամանակ ընտրվեց ՌԴ շինարարների միության նախագահ ։
2012 թվականին Ռուսաստանի կառուցապատողների միության IX կոնգրեսի որոշմամբ՝ 5 տարի ժամկետով վերընտրվեց ՌԴ շինարարների միության նախագահ ։
Արտաքին հղումներ
Կատեգորիա:«Ոսկե դիմակ» մրցանակի դափնեկիրներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Մոսկվայի սուրբ Դանիիլ իշխանի 2-րդ աստիճանի շքանշանակիրներ Կատեգորիա:ԽՍՀՄ քաղաքական գործիչներ Կատեգորիա:Խորհրդային պետական գործիչներ Կատեգորիա:Տեխնիկական գիտությունների թեկնածուներ Կատեգորիա:Պատվո շքանշանի ասպետներ (Ռուսաստան) Կատեգորիա:Տնտեսագիտական գիտությունների դոկտորներ
Բելկա և Ստրելկա: Կարիբյան գաղտնիք
Բելկա և Ստրելկա։ Կարիբյան գաղտնիք (Белка и Стрелка. Карибская тайна), ռուսական լիամետրաժ համակարգչային անիմացիոն ֆիլմ։ Այն 2013 թվականի ռուսական «Բելկա և Ստրելկա։ Lուսնային արկածներ» լիամետրաժ ֆիլմի շարունակությունն է, ինչպես նաև «Բելկա և Ստրելկա» շարքի երրորդ լիամետրաժ ֆիլմն է։ Ֆիլմի սյուժեի համաձայն ՝ Խորհրդային հրամանատարությունը Բելկային ու Ստրելկային տիեզերական ուղեծրային թռիչք իրականացնելու առաքելությամբ ուղարկում է Կուբա կղզի ։
Անիմացիոն ֆիլմի կերպարների հնչյունավորմանը մասնակցել են հայտնի ռուս դերասաններ Յուլյա Պերեսիլդը, Իրինա Պեգովան, Եվգենի Միրոնովը, Սերգեյ Բուրունովը, ինչպես նաև երաժիշտ Սերգեյ Շնուրովը։ Նվագախմբային սաունդթրեքի ձայնագրությանը մասնակցել է 70 հոգուց բաղկացած սիմֆոնիկ նվագախումբը ՝ Մեծ Թատրոնի դիրիժոր Ալեքսեյ Վերեշչագինի ղեկավարությամբ   ։
Ֆիլմը «КиноАтис» կինոստուդիայի արտադրանքն է՝ Ռուսաստանի Դաշնության մշակույթի նախարարություն և Համառուսաստանյան պետական հեռուստառադիոընկերության պետական աջակցությամբ։
Ֆիլմի նախնական անվանումն է «Բելկա և Ստրելկա։ Կուբայի Փրկությունը» Սկզբում ֆիլմի պրեմիերան նախատեսված էր 2020 թվականի ապրիլի 30-ին, սակայն COVID-19 համավարակի պատճառով այն հետաձգվեց մինչև 2020 թվականի սեպտեմբերի 24-ը  ։
Պուիգդալբա
Պուիգդալբա (կատ.՝Puigdàlber),մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը մտնում է Ալտ Պենեդես շրջանի կազմի մեջ։ Տարածքը կազմում է 0,41կմ2։ Բնակչությունը 522 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի մունիցիպալիտետներ
Միրզաան (գյուղ)
Միրզաան (მირზაანი), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում ։ Գտնվում է Իորիի հարթավայրի վրա, ծովի մակերևույթից 750 մետր բարձրության վրա։ Դեդոփլիս Ծղարոից 15 կմ հեռավորության վրա։
Ծանոթագրություններ
Կատեգորիա:Վրաստանի գյուղեր Կատեգորիա:Դեդոփլիս Ծղարոյի շրջան
Ջերմաստիճանային ինվերսիա
Ջերմաստիճանային ինվերսիա, ջերմաստիճանի շրջադասություն, ըստ բարձրության օդի ջերմաստիճանի օրինաչափ նվազման փոխարեն ջերմաստիճանի աճի երևույթ։ Դիտվում է առավելապես ներքնոլորտում, օդի երկրամերձ շերտում (երկրամերձ շրջադասություն), ազատ մթնոլորտում (հատկապես ստորին 2 կմ-անոց շերտում) և ներքնոլորտից վերնոլորտին անցման շերտում (տրոպոպաուզայում)։ Առաջանում է պարզկա գիշերներին՝ երկրի մակերևույթից ջերմաճառագայթման՝ ջերմաստիճանի զգալի նվազման և երկրի սառը մակերևույթի վրայով տաք օդային հոսանքների անցման ժամանակ։ Երկրամերձ Ջերմաստիճանային ինվերսիայի ստորին սահմանը համընկնում է երկրի մակերևույթի հետ։ Շերտի հաստությունը լինում է մի քանի մետրից մի քանի տասնյակ մետր (Երբեմն՝ ավելի քան 1000 մետր), ջերմաստիճանի աճը՝ 0,1-ից մինչև 10-15°Շ։
Երկրամերձ Ջերմաստիճանային ինվերսիան սովորաբար արևածագից հետո վերանում է, իսկ ձմռանը, երբ շրջադասության վերին շերտում գոյանում է խիտ մառախուղ կամ շերտավոր ամպամածություն, պահպանվում է մի քանի շաբաթ։ Երկրամերձ Ջերմաստիճանային ինվերսիան հաճախ դիտվում է Արարատյան, Շիրակի, Սևանի, Սիսիանի և այլ գոգավորություններում. առաջացնում է սառը օդի «լճացում», սաստիկ ցրտեր, մառախուղ, մթնոլորտի աղտոտվածություն։ Ագատ մթնոլորտում Ջերմաստիճանային ինվերսիա առաջանում է օդի վարընթաց շարժումների, սառը շերտերի վրայով տաք օդային զանգվածների ներթափանցման հետևանքով։
Կատեգորիա:Կլիմա
Ձնամերձ լեռնային կլիմա (ՀՀ)
Ձնամերձ կլիմա, ՀՀ-ում ձևավորվում է 3500 մ-ից բարձր լեռնագագաթներին։ Ձմեռը խիստ է, տևական (ավելի քան 6 ամիս)՝ հաստատուն, խորը (2 մ և ավելի) ձնածածկույթով։ Քամիների տարեկան միջին արագությունը մինչև 5 մ/վ է։ Ռելիեֆի ցածրադիր ձևերում ամբողջ տարի պահպանվում են ձնաբծեր, իսկ Արագածի խառնարանում և Կապուտջուղի գագաթին մշտական ձյուն է։ Հունվարին օդի միջին ջերմաստիճանը -12 °C է։ Գարունը կարճատև է, ցուրտ, օրական միջին ջերմաստիճանները՝ 0°Օ-ից -10 °C։ Ամառ չի լինում։ Աշունը ցուրտ է, կարճատև։ Ամենատաք ամսվա միջին ջերմաստիճանը 5 °C է, առավելագույնը՝ 20 °C։ Անսառնամանիք ժամանակաշրջանը՝ մինչև 40 օր։ 0C-ից բարձր ջերմաստիճանների գումարը 800 °C-ից ցածր է։ Տարեկան տեղումները մինչև 1100 մմ են։ Լանդշաֆտը ալպյան, մարգագետնային և ձնամերձ է։
Մյոբիուսի սինդրոմ
Մյոբիուսի սինդրոմ, խիստ հազվադեպ հանդիպող բնածին նյարդաբանական խանգարում, որը բնութագրվում է դեմքի կաթվածով և աչքերը մի կողմից մյուս կողմ շարժելու անկարողությամբ։
Ախտանիշեր
Մյոբիուսի սինդրոմով մարդիկ ծնվում են դեմքի պարալիզով և չեն կարողանում աչքերը աջ կամ ձախ շարժել։ Հաճախ մկանի բացակայության պատճառով վերին շուրթը ներս է ընկած ։ Երբեմն վնասվում են գանգուղեղային նյարդերից եռորյակ և դիմային նյարդերը ։ Եռորյակ նյարդը կազմված է երեք ճյուղերից` ակնային, վերին և ստորին ծնոտային։ Եթե վնասվում է ութերորդ լսա-հավասարակշռության նյարդը, ապա հիվանդը կորցնում է լսողությունը։
Այս հիվանդության դեպքում առավել հազվադեպ հանդիպող ախտանիշերն են.
Մյոբիուսի սինդրոմով ծնված երեխաները հնարավոր է, որ ուշ սկսեն խոսել։ Դա լեզվարմատի, փափուկ քիմքի և շուրթեր մկանների պարալիզի հետևանք է։ Այնուամենայնիվ լոգոդետական աշխատանքներ անցկացնելու դեպքում հնարավոր է ձեռք բերել հասկանալի խոսք ։ Շատ հաճախ Մյոբիուսի սինդրոմը ասոցացվում է աուտիզմի հետ ։ Սրա հետևանքով որոշ մարդկանց ախտորոշում են որպես մտավոր հետամնացներ կամ աուտիկներ։ Այս ամենի հիմնական պատճառն այն է, որ երկու հիվանդություններն էլ ունեն ընդհանուր ախտանիշեր. շլություն, դեմքի սառը արտահայտություն և անկառավարելի թքարտադրություն։
Ախտածնություն
Մյոբիուսի սինդրոմն առաջանում է դիմային և զատիչ նյարդերի վնասվելու դեպքում ։ Զատիչ նյարդը կառավարում է աչքերի կողային շարժումները, իսկ դիմային նյարդը` դեմքի արտահայտությունը։
Մյոբիուսի առաջացման պատճառները դեռ մանրամասնորեն ուսումնասիրված չեն։ Ենթադրվում է, որ սինդրոմի առաջացման պատճառներից է անոթային խանգարումը` ուղեղում արյունահոսքի ժամանակավոր դադարեցումը դեռ ներարգանդային զարգացման ընթացքում ։ Կան նաև այլ պատճառներ։ Դեպքը մեծ մասը գենետիկ բնույթ չի կրում։ Այնուամենայնիվ, որոշ ընտանիքներում գենետիկ կապ է հայտնաբերվել։ Մոր որոշ տրավմաները դեռ զարգացող պտղի մոտ կարող են հանգեցնել արյունահոսքի խանգարման (իշեմիա) կամ թթվածնաքաղցի (հիպօքսիա)։